কথা কথায় আশপাশ থেকেই বলতে শুনি, বাঙালি গুজবের জাতি। চিলের কান নেয়ার গল্পটি উঠে আসে বার বার। খুব গায়ে লাগে। কিন্তু কিছু করার থাকে না। কারণ আমার দেশেই তো লোকে চাঁদে সাঈদী দেখে, ফেসবুকে ধর্মীয় উস্কানি পেয়ে হিন্দু সম্প্রদায়ের ঘরে আগুন দেয়। যেহেতু এত সব উদাহরণ আছে, গুজববাজিকে জাতির দুর্বলতা হিসেবে মেনে নিতাম। কিন্তু যখনই সাংবাদিক হিসেবে চিন্তা করি, তখনই মনে হয় প্রতিটা গুজববাজিই উদ্দেশ্য মূলক। কারণ কোন জাগতিক লাভ না থাকলে একেবারে শুধু শুধু কষ্ট করে এমন গুজব কেউ কেন ছড়াবে ?